**САНхҮҮГИЙН тайлан тэнцлийн таЙЛБАР, ТАНИЛЦУУЛГА**

*2014 оны 10 дугаар сарын 16 -ны өдөр*

***Нэг. Үндсэн үйл ажиллагааны талаар***

“УБЦТС” ХК нь 2014 оны 3 дугаарр улиралд 1,718.3 сая кВт цаг цахилгаан эрчим хүчийг худалдан авч өөрийн шугам сүлжээгээр дамжуулан нийслэл хотын төвийн 7 дүүрэг, Зуслан, Налайх, Төв аймгийн 16 сумын хэрэглэгчдэд 1,488.1 сая кВт цахилгаан эрчим хүч түгээлээ.

Нийт 144,657.5 /НӨАТ-гүй/ сая төгрөгийн цахилгааны орлогын бичилт хийж, төлөвлөгөөгөөр 117,457.6 сая төгрөгийн орлого төвлөрүүлэхээс 121,077.9 сая төгрөгийн орлого төвлөрүүлж төлөвлөгөөг 103.1 хувиар биелүүлсэн.

***Хоёр. Санхүүгийн үйл ажиллагааны талаар***

Үндсэн үйл ажиллагаанаас 824.9 сая төгрөгийн алдагдалтай, үндсэн бус үйл ажиллагааны орлого, зардлыг тооцоолсноор татвар төлөхийн өмнө 725.8 сая төгрөгийн ашигтай ажилласан.

Тус компани нь 2014 оны 3-р улирлын эцэст 89,950.5 сая төгрөгийн эргэлтийн бус, 22,489.4 сая төгрөгийн эргэлтийн хөрөнгөтэй байна.

Нягтлан бодох бүртгэлийг аккруэл сууриар хөтлөн явуулж, бараа материалын ажил гүйлгээг бүртгэхдээ эхэлж авсанаа эхэлж зарлагадах аргаар, үндсэн хөрөнгийн ашиглах жилийг ЭХЗГ-тай зөвшилцсөний дагуу, Засгийн газрын 233 тоот тогтоолыг үндэслэн тогтоож шулуун шугамын аргаар байгуулж тайлагналаа.

Тайлангийн хугацаанд компанийн харъяа, хэрэглэгчдэд үйлчлэх 9 төв, 5 түгээх төв, тоолуурын лаборатори, төвийн хэсгийн санхүүгийн тайлан тэнцлийг гаргаж сар бүр нэгтгэн, нэгдсэн тайлан тэнцлийг хуулийн хугацаанд холбогдох газруудад тайлагнаж, тушааж ажиллалаа.

***Гурав. Балансын дансдын өөрчлөлтийн талаар***

***3.1. Эргэлтийн хөрөнгө***

2014 оны 3-р улирлын санхүүгийн тайлангаар гарсан үр дүнг 2013 оны мөн үеийн гүйцэтгэлтэй харьцуулахад эргэлтийн хөрөнгө 947.6 сая төгрөгөөр буурсан байна.

*Хүснэгт 1. Эргэлтийн хөрөнгө, мянган .төгрөгөөр*

|  |  |  |  |  |  |
| --- | --- | --- | --- | --- | --- |
| **Балансын зүйл** | **2013.12.31** | **2013.09.30** | **2014.09.30** | **Өөрчлөлт /мөн үе/** | **Өөрчлөлт /жилийн эцэстэй /** |
| Мөнгө ба түүнтэй адилтгах хөрөнгө | 1,755,233.3 | 6,015,037.4 | 1,310,726.4 | (4,704,311.0) | (444,506.9) |
| Дансны авлага | 10,076,276.8 | 8,553,666.4 | 9,674,861.5 | 1,121,195.2 | (401,415.3) |
| Татвар,НДШ-ийн авлага | 522,858.1 | 9,932.2 | 5,717.2 | (4,215.1) | (517,140.9) |
| Бусад авлага | 898,955.8 | 3,103,198.2 | 2,652,836.0 | (450,362.2) | 1,753,880.2 |
| Бараа материал | 7,453,430.5 | 4,684,030.2 | 6,666,993.6 | 1,982,963.4 | (786,436.9) |
| Бараа материалын нөөц | - | - | - | - | - |
| Урьдчилж төлсөн зардал | 857,764.9 | 1,071,212.0 | 2,178,308.3 | 1,107,096.3 | 1,320,543.4 |
| **Эргэлтийн хөрөнгийн дүн** | **21,564,519.3** | **23,437,076.4** | **22,489,443.0** | **(947,633.4)** | **924,923.6** |

**Авлага**

Нийт авлага 12,327.7 сая төгрөг байгаагийн 78.5 хувийг цахилгаан эрчим хүчний авлага эзэлж байна. Бусад авлага өмнөх оны жилийн эцсээс 1,753.9 сая төгрөгөөр өссөн байна. Бусад авлагын өсөлтөнд Нийслэлийн агаарын бохирдлыг бууруулах ажлын хүрээнд хэрэглэгчдэд олгосон цахилгаан эрчим хүчний үнийн хөнгөлөлт болох 984.7 сая төгрөг ЭХЯХОГ улсын төсвөөс олгогдоогүй нь бусад авлагын өсөлтөнд шууд нөлөө үзүүлсэн.

*Хүснэгт 2. Авлагын үлдэгдэл, мянган төгрөгөөр*

|  |  |  |  |  |  |
| --- | --- | --- | --- | --- | --- |
| **Авлагын төрөл** | **2013.12.31** | **2013.09.30** | **2014.09.30** | **Өөрчлөлт /мөн үе/** | **Өөрчлөлт /жилийн эцэстэй /** |
| **Нийт авлагын дүн** | 11,498,090.7 | 11,656,864.6 | 12,327,697.5 | 670,833.0 | 829,606.9 |
| ЦЭХ-ийн авлага | 10,076,276.8 | 8,553,666.4 | 9,674,861.5 | 1,121,195.2 | (401,415.3) |
| Бусад авлага | 898,955.8 | 3,103,198.2 | 2,652,836.0 | (450,362.2) | 1,753,880.2 |
| Татварын авлага | 522,858.1 | 9,932.2 | 5,717.2 | (4,215.0) | (517,140.9) |

***Бараа материал***

Бараа материалын үлдэгдэл өнгөрсөн оны мөн үеэс 1,982.9 сая төгрөгөөр өссөн байна. Дэлхийн банкны төсөл хэрэгжин дуусаж байгаатай холбоотой зарим нэр төрлийн бараа материалуудыг дуусаагүй үйлдвэрлэл данснаас бараа материалын данс руу шилжүүлэн бүртгэсэнтэй холбоотой өсөлт гарсан. Өнгөрсөн оны жилийн эцэстэй харьцуулахад 786.4 сая төгрөгөөр буурсан үзүүлэлттэй байна.

2014 оны хагас жилийн эргэлтийн хөрөнгийн тооллогоор удаан жилийн насжилттай, шаардлага хангахгүй 255 нэр төрлийн 143.1 сая төгрөгийн хөрөнгийг актлаж устгасан.

***3.2. Биет хөрөнгө***

Үндсэн хөрөнгө нь өнгөрсөн оны мөн үеэс 7,636.2 сая төгрөгөөр өссөн байна.

*2012-2013 онд Улс, нийслэлийн хөрөнгө оруулалтаар хийгдсэн ажлуудыг үндсэн хөрөнгө болгон бүртгэж авсан. Энэ нь үндсэн хөрөнгийн өсөлтөнд шууд нөлөөлсөн.*

*Хүснэгт 3. Эргэлтийн бус хөрөнгө, мянган төгрөгөөр*

|  |  |  |  |  |  |
| --- | --- | --- | --- | --- | --- |
| **Балансын зүйл** | **2013.12.31** | **2013.09.30** | **2014.09.30** | **Өөрчлөлт /мөн үе/** | **Өөрчлөлт /жилийн эцэстэй /** |
| Үндсэн хөрөнгө | 64,329,815.5 | 57,773,619.6 | 65,409,875.7 | 7,636,256.1 | 1,080,060.17 |
| Дуусаагүй барилга | 27,282,429.2 | 30,355,924.5 | 23,664,398.3 | (6,691,526.2) | (3,618,030.88) |
| Биет бус хөрөнгө | 219,168.9 | 150,374.8 | 719,696.5 | 569,321.7 | 500,527.67 |
| Хөрөнгө оруулалт ба бусад хөрөнгө | 156,558.5 | 156,558.5 | 156,558.5 | (0.0) | - |
| **Эргэлтийн бус хөрөнгийн дүн** | **91,987,972.0** | **88,436,477.4** | **89,950,529.0** | **1,514,051.5** | **(2,037,443.0)** |

***3.3. Нийт өр, төлбөр***

Тайлант хугацааны эцэст нийт 56,088.1 сая төгрөгийн өр төлбөртэй байгаагаас богино хугацаат өглөг 9,826.9 сая төгрөг, урт хугацаат өглөг 46,261.2 сая төгрөг тус тус байна.

***Богино хугацаат өр төлбөр***

Богино хугацаат өр төлбөр өнгөрсөн оны мөн үеэс 4,623.5 сая төгрөгөөр, оны эхнээс 3,394.5 сая төгрөгөөр тус тус буурсан байна. ЦДҮС ТӨХК-д төвлөрүүлэх орлогоо 103 хувиар давуулан биелүүлсэн нь богино хугацаат өр төлбөрийн бууралтанд нөлөөлсөн байна.

*Хүснэгт 4. Богино хугацаат өр төлбөр, мянган төгрөгөөр*

|  |  |  |  |  |  |
| --- | --- | --- | --- | --- | --- |
| **Балансын зүйл** | **2013.12.31** | **2013.09.30** | **2014.09.30** | **Өөрчлөлт /мөн үе/** | **Өөрчлөлт /жилийн эцэстэй /** |
| Дансны өглөг | 2,840,115.6 | 65,790.4 | - | (65,790.4) | (2,840,115.6) |
| Цалингийн өглөг | - | - | - | - | - |
| татварын өглөг | 7,010.1 | 429,838.4 | 725,509.5 | 295,671.1 | 718,499.4 |
| ЭМНД-ийн шимтгэлийн өглөг | - | - | - | - | - |
| Банкны богино хугацаат зээл | 5,000,000.0 | 5,000,000.0 | 4,550,000.0 | (450,000.0) | (450,000.0) |
| Бусад өглөг | 1,676,399.1 | 1,635,711.5 | 906,986.6 | (728,724.9) | (769,412.6) |
| Урьдчилж орсон орлого | 2,777,526.9 | 6,226,085.7 | 2,379,595.1 | (3,846,490.5) | (397,931.7) |
| Хүүгийн өглөг | 946,682.3 | 1,119,309.5 | 1,291,094.9 | 171,785.4 | 344,412.6 |
| **Богино хугацаат өр төлбөрийн дүн** | **13,247,734.0** | **14,476,735.5** | **9,853,186.1** | **(4,623,549.3)** | **(3,394,547.8)** |

***Урт хугацаат өр төлбөр***

Урт хугацаат өр төлбөр 46,261.2 сая төгрөг байгаагаас 44,038.9 сая төгрөг нь Дэлхийн банкны урт хугацаат зээл, 105.0 сая төгрөг нь Азийн хөгжлийн банкнаас дамжуулан зээлсэн зээл, 1,958.6 сая нь Засгийн газрын тусламжийн хөрөнгө байна.

Дэлхийн банкны урт хугацаат зээлийн өр төлбөрийн 27,799.7 сая төгрөг нь MOG 3503 тоот гэрээний үлдэгдэл төлбөр. 16,239.2 сая төгрөгийн өр төлбөр нь MN 4673 тоот гэрээний дагуу авсан нэмэлт санхүүжилтид хамаарах өр төлбөр байна.

*Хүснэгт 5. Урт хугацаат өр төлбөр, мянган.төгрөгөөр*

|  |  |  |  |  |  |
| --- | --- | --- | --- | --- | --- |
| **Балансын зүйл** | **2013.12.31** | **2013.09.30** | **2014.09.30** | **Өөрчлөлт /мөн үе/** | **Өөрчлөлт /жилийн эцэстэй /** |
| АХБ-ны зээл | 105,959.3 | 105,959.3 | 105,959.3 | - | - |
| Дэлхийн банк | 47,031,990.7 | 46,711,144.7 | 44,038,920.4 | (2,672,224.3) | (2,993,070.3) |
| Засгийн газрийн буцалтгүй тусламж | 1,958,616.0 | 1,958,616.0 | 1,958,616.0 | - | - |
| Бусад урт хугацаат өглөг | 157,732.2 | 157,732.2 | 157,732.2 | - | - |
| **Урт хугацаат өр төлбөрийн дүн** | **49,254,298.2** | **48,933,452.2** | **46,261,227.9** | **(2,672,224.3)** | **(2,993,070.3)** |

***3.4. Орлого, зардал, үр дүн***

Тайлант хугацаанд 143,091.6 сая төгрөгийн цахилгаан эрчим хүчний орлого оруулж түгээлтийн өртөгт 106,779.6 сая төгрөг, үйл ажиллагааны зардалд 37,136.8 сая төгрөг зарцуулан үндсэн үйл ажиллагаанаас 824.9 сая төгрөгийн алдагдалтай, үндсэн бус үйл ажиллагааны орлого, зардлыг тооцоолсноор татвар төлөхийн өмнө 699.5 сая төгрөгийн ашигтай ажилласан.

Үндсэн үйл ажиллагааны зардалд 37,737.3 сая төгрөг төлөвлөснөөс 37,136.8 сая төгрөгний зардал гаргаж 600.5 сая төгрөгийн хэмнэлттэй ажилласан байна.

УБЦТС ХК-ийн Санхүү, бүртгэлийн хэлтэс